Diari Oficial de la Generalitat Valenciana


Sumari del DOGV 9342, del 18-05-2022 (2022/3977)

RESOLUCIÓ de 5 de maig de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9342

Data del DOGV
:   18-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/3977


Data del document
:   05-05-2022

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 5 de maig de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca. [2022/3977]  
El Rectorat de la Universitat de València, fent ús de les atribucions que li atribueix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
  
Convocar l'oferta pública de diferents places d'aquest organisme amb contracte laboral a càrrec de diversos projectes de recerca, segons figuren en els annexos d'aquesta resolució, d'acord amb les bases següents.  
  
Primera. Normes generals  
1.1. Aquesta oferta té per objecte la selecció de personal per a cobrir diversos llocs de personal laboral per a projectes de recerca mitjançant el sistema de concurs.  
1.2. D'acord amb el que estableix l'article 73 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
També hi és aplicable la normativa específica universitària recollida en la Llei orgànica d'universitats, la Llei de la ciència i els Estatuts de la Universitat de València, així com en les bases d'aquesta convocatòria.  
  
1.3. Els processos selectius que es realitzen en cada convocatòria són mitjançant un concurs que consisteix en la valoració dels mèrits i, si és el cas, la realització d'una entrevista.  
1.4. L'adjudicació dels llocs a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits que per a cada lloc de treball són exigits i que s'indiquen en l'annex de cada convocatòria.  
1.5. Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és:   
https://webges.uv.es/uvTaeWeb/VerTablonFrontAction.do'filtro=principal&valor=envigor&filtrar=si&grupoNavegacion=0&servicioNavegacion=-1, i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest.  
La publicació en el DOGV es pren com a referència a l'efecte del còmput de terminis per a la presentació de sol·licituds de participació.  
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.  
  
  
Segona. Requisits generals dels i les aspirants  
Per a ser admesos, les persones aspirants han de reunir els requisits següents:  
2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar aspirants amb nacionalitat diferent a la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.  
2.2. Tenir complerts almenys 16 anys el dia en què acaba el termini de presentació de sol·licituds.  
2.3. Posseir una de les titulacions acadèmiques de les que figuren en l'annex corresponent a la convocatòria que es vulga sol·licitar, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial que n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat la equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
2.4. Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'Acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol administració o treball públic. En el cas d'aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
  
Tercera. Sol·licituds  
3.1. Les persones interessades han de reunir els requisits assenyalats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació, http://www.uv.es/pasinvest, a partir de la publicació d'aquesta resolució en el DOGV.  
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds.  
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través de l'adreça de correu electrònic: mzssan@ke.ef. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: wdfonhs@gx.dp.  
3.2. El termini de presentació de les sol·licituds és de deu dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format pdf. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1. En la pestanya quarta s'ha d'inserir el document pdf del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
  
També s'hi ha d'inserir la resta de documents pdf que acrediten qualsevol altre requisit que s'exigisca en la convocatòria.  
4.2. En la pestanya cinquena s'ha d'inserir el document pdf del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3. També s'hi ha d'inserir el currículum en un document pdf, o un zip. Es pot fer servir el model establert en aquest enllaç:   
http://go.uv.es/F3LCmfj.  
No és necessari que els documents adjuntats estiguen degudament acreditats en aquest moment del procediment; n'hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir als aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
  
Quinta. Sistema selectiu  
5.1. El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.  
Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
  
5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.  
5.3. Finalitzat el procés selectiu, la baremació de les persones aspirants i la proposta de contractació i de formació de la bossa es publica en el tauler d'anuncis de la Universitat de València i en la pàgina web http://www.uv.es/pasinvest.  
5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3 d'aquesta base.  
5.5. La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
  
5.6. Les borses de treball que deriven d'aquests processos selectius romandran vigents mentre dure el projecte de recerca per al qual van ser convocats. Les crides a les persones aspirants es fa per l'ordre de la bossa.  
  
Sisena. Comissió avaluadora  
6.1. La comissió avaluadora és la que figura en l'annex corresponent a cada convocatòria.  
6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://links.uv.es/GOo6oAT.  
6.3. La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu en lloc que s'indica en l'annex corresponent a la convocatòria que se sol·licita.  
  
Setena. Contractació  
7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2. La data d'inici és la que està fixada en la proposta de contractació, en funció de les necessitats dels projectes i sempre que siga viable administrativament.  
7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1 Acabament o esgotament de la consignació pressupostària.  
7.3.2 Acabament de les tasques consignades al lloc de l'empleat o empleada dins del projecte.  
7.3.3 Acabament del projecte.  
  
Vuitena. Informació sobre les dades recollides  
8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.  
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de Recursos Humans (PAS), Secció de PAS-Invest.  
En aquesta sol·licitud s'han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3. Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Recursos  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si s'escau, pot revisar les resolucions del tribunal d'acord amb l'esmentada norma.  
  
València, 5 de maig de 2022.- La rectora, p. d. (DOGV 11.04.2022), el gerent: Juan Vicente Climent Espí.  
  
  
ANNEX I  
Projecte: «Estructura electrónica, organización supramolecular y propiedades de transporte de materiales moleculares electroactivos. CPI-22-160», finançat per l'Agència Estatal d'Investigació - AEI ?, Ministeri de Ciència i Innovació i per la Unió Europea a través del Fons Europeu de Desenvolupament Regional - FEDER - «Una manera de fer Europa».  
  
Oferta pública d'un lloc de treball d'investigador/a doctor/a júnior  
  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a doctor/a júnior.  
Grup: A, subgrup: A1  
1.2. Jornada de treball: 37 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 2.233,72 euros (12 pagues).  
1.4. Funcions i tasques que s'han de desenvolupar:  
- Càlculs teòrics de sistemes moleculars electroactius: organització supramolecular i transport de càrrega i energia.  
- Redacció de textos científics en anglès: publicacions, informes de projectes, etc.  
1.5. Objecte i període: càlcul teòric de les propietats de transport de càrrega i energia i càlcul de l'organització supramolecular de sistemes moleculars electroactius desenvolupats en el marc del project.  
  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: doctorat en Química, o titulació equivalent.  
Obtenció del títol amb una antelació màxima de 4 anys respecte a la publicació de la convocatòria. S'entén com a data d'obtenció del grau de doctor la data de lectura i aprovació de la tesi doctoral.  
  
- Màster en Química Teòrica, o titulació equivalent.  
2. Barem  
2.1. Producció científica (fins a 40 punts): la direcció de tesis, la publicació d'articles científics, llibres, capítols de llibre i monografies i la presentació de treballs en reunions científiques es valora d'acord amb el barem per a la valoració de la memòria anual d'investigació vigent en el moment de la publicació de la convocatòria.  
2.2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.  
  
- Coneixements d'anglès.  
- Coneixements de programació en FORTRAN i PYTHON.  
- Experiència en càlculs químic-quàntics.  
- Experiència en l'estudi teòric d'interaccions no-covalents.  
- Experiència en l'estudi teòric del transport de càrrega i d'energia en semiconductors orgànics.  
- Experiència en l'ús de diferents «programaris» químic-quàntics.  
  
2.3. Participació en projectes de recerca competitius (fins a 15 punts):  
2.3.1 Per cada any de participació acreditada com a membre de l'equip a temps complet en projectes de recerca de convocatòries competitives del Pla Nacional d'R+D o programes autonòmics, s'assignen 3 punts.  
2.3.2 Per cada any de participació acreditada com a membre de l'equip en projectes de recerca europeus, s'assignen 5 punts.  
2.4. Participació en activitats de transferència del coneixement (fins a 15 punts):  
2.4.1 Per cada any de participació acreditada com a membre de l'equip a temps complet en contractes i convenis per a realitzar projectes de recerca, s'assignen 3 punts. En queden excloses les prestacions de serveis, assessories i activitats formatives.  
2.4.2 Per figurar com a coinventor/coautor en patents, models d'utilitat o qualsevol altre tipus de propietat industrial o intel·lectual, s'assignen 5 punts.  
2.5. Estades postdoctorals en una altra universitat i centres de recerca diferents del centre d'obtenció de la tesi doctoral (fins a 10 punts):  
  
2.5.1 Per cada any acreditat d'estada en unes altres universitats i centres de recerca, finançada per convocatòries competitives del Programa Marc Europeu, Pla Nacional d'R+D o programes autonòmics, s'assignen 5 punts. Les estades han de tenir una durada mínima de trenta dies consecutius.  
2.5.2 Per cada any acreditat d'estada en unes altres universitats i centres de recerca, sense finançament competitiu, s'assignen 2 punts. Les estades han de tenir una durada mínima de trenta dies consecutius.  
  
3. Comissió avaluadora titular  
President: Eugenio Coronado Miralles, professor del Departament de Química Inorgànica.  
Vocal 1: Enrique Orti Guillen, professor del Departament de Química Física.  
Vocal 2: Miguel de la Guardia Cirugeda, professor del Departament de Química Analítica.  
Vocal 3: Rossella Cecilia Mello Centonze, professora del Departament de Química Orgànica.  
Secretària: Carmen Molins Legua, professora del Departament de Química Analítica.  
4. Comissió avaluadora suplent  
Presidente: Francisco Lloret Pastor, professor del Departament de Química Inorgànica.  
Vocal 1: Juan Arago March, investigador de l'Institut de Ciència Molecular.  
Vocal 2: Sacramento Ferrer Llusar, professora del Departament de Química Inorgànica.  
Vocal 3: Laura Escuder Gilabert, professora del Departament de Química Analítica.  
Secretària: Aurora Seco Torrecillas, professora del Departament d'Enginyeria Química.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Ciència Molecular (ICMOL), de la Universitat de València.  
  
  
  
ANNEX II  
Projecte: «Conservation of cetaceans and pelagic sea turtles in the western mediterranean sea -monnitoring-managing actions for their recovery in sustainability (LIFE CONCEPTU MARIS). CPI-22-170».  
  
Oferta pública d'un lloc de treball d'investigador/a doctor/a sènior  
  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a doctor/a sènior.  
Grup: A, subgrup: A1  
1.2. Jornada de treball: 20 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps parcial, és de 1.587,75 euros (12 pagues).  
1.4. Funcions i tasques que s'han de desenvolupar:  
- Recol·lecció de mostres d'aigua per a obtenció i anàlisi d'eDNA.  
  
- Monitoratge visual de cetacis i tortugues marines des d'embarcacions.  
- Preparació d'informes i documentació científica.  
- Assistència a reunions per a la coordinació del projecte i congressos científics per a la divulgació de resultats.  
1.5. Objecte i període: col·laborar en l'estudi dels grans vertebrats marins en el Corredor de Migració de Cetacis del Mediterrani.  
  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: doctorat en Ciències Biològiques, o titulació equivalent.  
1.6.2 Anglès: Certificat de nivell C1, o titulació equivalent.  
2. Barem  
2.1. Producció científica (fins a 40 punts): la direcció de tesis, la publicació d'articles científics, llibres, capítols de llibre i monografies i la presentació de treballs en reunions científiques es valora d'acord amb el barem per a la valoració de la memòria anual d'investigació vigent en el moment de la publicació de la convocatòria.  
2.2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.  
- Participació i experiència de gestió en projectes europeus.  
- Participació en cursos, beques, convenis, contractes i projectes d'I+D+i relacionats amb biologia i conservació de vertebrats marins.  
- Publicacions i comunicacions científiques relacionades amb biologia i conservació de grans vertebrats marins i eDNA.  
- Experiència en atenció a encallaments i realització de necròpsies de cetacis i tortugues marines.  
- Participació en censos de cetacis i tortugues marines.  
2.3. Participació en projectes de recerca competitius (fins a 15 punts):  
2.3.1 Per cada any de participació acreditada com a membre de l'equip a temps complet en projectes de recerca de convocatòries competitives del Pla Nacional d'R+D o programes autonòmics, s'assignen 3 punts.  
2.3.2 Per cada any de participació acreditada com a membre de l'equip en projectes de recerca europeus, s'assignen 5 punts.  
2.4. Participació en activitats de transferència del coneixement (fins a 15 punts):  
2.4.1 Per cada any de participació acreditada com a membre de l'equip a temps complet en contractes i convenis per a realitzar projectes de recerca, s'assignen 3 punts. En queden excloses les prestacions de serveis, assessories i activitats formatives.  
2.4.2 Per figurar com a coinventor/coautor en patents, models d'utilitat o qualsevol altre tipus de propietat industrial o intel·lectual, s'assignen 5 punts.  
2.5. Estades postdoctorals en una altra universitat i centres de recerca diferents del centre d'obtenció de la tesi doctoral (fins a 10 punts):  
  
2.5.1 Per cada any acreditat d'estada en unes altres universitats i centres de recerca, finançada per convocatòries competitives del Programa Marc Europeu, Pla Nacional d'R+D o programes autonòmics, s'assignen 5 punts. Les estades han de tenir una durada mínima de trenta dies consecutius.  
2.5.2 Per cada any acreditat d'estada en unes altres universitats i centres de recerca, sense finançament competitiu, s'assignen 2 punts. Les estades han de tenir una durada mínima de trenta dies consecutius.  
  
3. Comissió avaluadora titular  
President: Juan Salvador Monros Gonzalez, professor del Departament de Microbiologia i Ecologia.  
Vocal 1: Juan Antonio Raga Esteve, professor del Departament de Zoologia.  
Vocal 2: Rodolfo Gozalo Gutiérrez, professor del Departament de Botànica i Geologia.  
Vocal 3: María José Martínez Sebastián, professora del Departament de Genètica.  
Secretària: Misericordia Jiménez Escamilla, professora del Departament de Microbiologia i Ecologia.  
4. Comissió avaluadora suplent  
Presidenta: Raquel Pilar Ortells Bañeres, professora del Departament de Microbiologia i Ecologia.  
Vocal 1: Ana Pérez del Olmo, professora del Departament de Zoologia.  
Vocal 2: Jesús Muñoz Bertomeu, professor del Departament de Biologia Vegetal.  
Vocal 3: Jesús Selfa Arlandis, professor del Departament de Zoologia.  
Secretària: María Isabel Fariñas Gómez, professora del Departament de Biologia Cel·lular, Biologia Funcional i Antropologia Física  
  
Per a les comunicacions i qualsevol problema que puga sorgir, la comissió avaluadora té la seu a l'Institut Cavanilles de Biodiversitat i Biologia Evolutiva (ICBBE) de la Universitat de València.  
  
  
  
ANNEX III  
Projecte: «Apoyo tecnológico para el desarrollo de aplicaciones de realidad virtual y realidad aumentada. CPI-22-162».  
  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A, subgrup: A1  
1.2. Jornada de treball: 35 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.541,34 euros (12 pagues).  
1.4. Funcions i tasques que s'han de desenvolupar:  
- Modelatge de terrenys 3D/2D d'animals i elements naturals.  
- Disseny Gràfic d'interfícies gràfiques d'usuaris  
- Texturització de models 3D amb estètica cartoon.  
- Il·luminació de models i entorns 3D amb estètica cartoon.  
1.5. Objecte i període: desenvolupament de components gràfics per a interfícies multimodals amb suport tàctil i models 3D optimitzats per a visualització en temps real.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: grau o llicenciatura en Belles Arts, o titulació equivalent.  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol  
2. Barem  
2.1. Mèrits preferents:  
2.1.1 Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
2.1.2 Beca de col·laboració del Ministeri d'Educació: 0,05 punts.  
2.1.3 Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4 Publicacions científiques relacionades amb l'objecte del contracte (fins un màxim d'1,70 punts):  
9.3.0.8 Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la comissió d'investigació: 0,5 punts.  
  
5.7.0.6 Per cada publicació en revistes científiques no relacionades en les llistes esmentades en el punt anterior: 0,25 punts.  
7.3.0.6 Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Experiència en el desenvolupament i modelatge d'entorns virtuals 3D interactius.  
- Experiència en col·laboració en projectes i exposicions que utilitzen Realitat Augmentada.  
- Experiència en el maneig paquets de modelatge orientats a temps real (tipus Multigen, Artist).  
- Experiència en el maneig de paquets CAD de modelatge.  
- Experiència en el maneig de paquets de modelatge avançats per a animació.  
- Coneixements i experiència en el desenvolupament d'aplicacions multimèdia.  
- Experiència en el maneig de paquets de retoc fotogràfic en el camp de la generació i correcció de textures.  
- Coneixement a nivell d'usuari de l'entorn UNIX/Linux i llibreria Grafica Performer.  
- Experiència en el disseny de Gràfic associat a interfícies multimodals.  
La comissió pot acordar la realització d'una entrevista a fi de concretar millor la valoració dels mèrits preferents.  
3. Comissió avaluadora titular  
President: Rafael Javier Martínez Dura, professor del Departament d'Informàtica.  
Vocal 1: Marcos Fernández Marín, professor del Departament d'Informàtica.  
Vocal 2: Abilio Candido Reig Escriva, professor del Departament d'Enginyeria Electrònica.  
Vocal 3: Silvia Casans Berga, professora del Departament d'Enginyeria Electrònica.  
Secretària: Inmaculada Coma Tatay, professora del Departament d'Informàtica.  
4. Comissió avaluadora suplent  
President: Ramón Vicente Cirilo Gimeno, professor del Departament d'Informàtica  
Vocal 1: Pedro Morillo Tena, professor del Departament d'Informàtica.  
Vocal 2: Jaume Segura García, professor del Departament d'Informàtica.  
Vocal 3: Asunción Edith Navarro Antón, professora del Departament d'Enginyeria Electrònica.  
Secretària: Esther de Ves Cuenca, professora del Departament d'Informàtica.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Universitari d'Investigació de Robòtica i Tecnologies de la Informació i Comunicació (IRTIC), de la Universitat de València.  
  
  
  
ANNEX IV  
Projecte: «Uso de exosomas de células madre como terapia en la neuroinflamación inducida por el consumo de alcohol durante la adolescencia y búsqueda de biomarcadores y diferencias de género. CPI-22-171».  
  
Oferta pública d'un lloc de treball de tècnic/a de suport a la investigació  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a de suport a la investigació.  
Grup: C.  
Subgrup: C1.  
Complement de destinació: 16.  
Complement específic: E011.  
1.2. Jornada de treball: 34 hores setmanals.  
1.3. Funcions i tasques que s'han de desenvolupar:  
- Manteniment i cria de la colònia de ratolins en el animalari.  
- Experimentació amb animals, entre el que s'inclou: tractament d'animals, genotipat de ratolins, obtenció de plasma, dissecció de teixits, realització de cultius primaris de cèl·lules glials (astroglia i microglia) i neurones a partir de les escorces cerebrals de ratolins nounats, perfusió d'animals i fixació de teixits.  
- Gestió dels recursos del laboratori (gestió de comandes, inventari de material, manteniment d'estocs, preparació de reactius, solucions, ús de l'autoclau per a l'esterilització de material).  
- Tècniques de biologia cel·lular i molecular, com ara anàlisi d'expressió de proteïnes (Western blot i ELISAs), gens i microARNs, citometria de flux i microscòpia de fluorescència, etc.  
1.4. Objecte i període: la persona contractada desenvoluparà estudis de biologia cel·lular i molecular.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: cicle formatiu de grau mitjà en Ciències de la Salut, o titulació equivalent.  
2. Barem  
2.1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Grau en Ciències de la Salut, o en Biotecnologia o titulació equivalent.  
- Qualificació per al maneig i ús d'animals d'experimentació.  
  
- Experiència prèvia en laboratori.  
- Es valorarà l'experiència en cultius de cèl·lules neurals i tècniques de biologia cel·lular i molecular.  
- Coneixements d'anglès, tant parlat com escrit.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
3. Comissió avaluadora titular  
President: Juan José Sastre Belloch, professor del Departament de Fisiologia.  
Vocal 1: María Pascual Mora, professora del Departament de Fisiologia  
Vocal 2: Julian Carretero Asunción, professor del Departament de Fisiologia.  
Vocal 3: Consuelo Borras Blasco, professora del Departament de Fisiologia.  
Secretària: Gloria Vicenta Segarra Irles, professora del Departament de Fisiologia.  
4. Comissió avaluadora suplent  
President: José M. Vila Salinas, professor del Departament de Fisiologia.  
Vocal 1: Martín Aldasoro Celaya, professor del Departament de Fisiologia.  
Vocal 2: Ana Polache Vengut, professora del Departament de Farmàcia i Tecnologia Farmacèutica i Parasitologia.  
Vocal 3: Sandra Montagud Romero, professora del Departament de Psicobiologia.  
Secretària: Lilian Soraya Valles Martí, professora del Departament de Fisiologia.  
  
Per a les comunicacions i qualsevol problema que puga sorgir, la comissió avaluadora té la seu en el Departament de Fisiologia, Facultat de Medicina i Odontologia, de la Universitat de València.  
  
  
  
ANNEX V  
Projecte: «Molecule-induced control over 2D materials (MOL-2D). CPI-22-174».  
  
Oferta pública d'un lloc de treball de tècnic/a superior de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E029.  
1.2. Jornada de treball: 30 hores setmanals.  
1.3. Funcions i tasques que s'han de desenvolupar:  
- Modelització teòrica a través de càlculs basats en teoria del funcional de densitat per a materials bidimensional.  
1.4. Objecte i període: modelització teòrica de materials bidimensionals.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: grau en Enginyeria Química, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Màster en Nanociència i Nanotecnologia.  
- Experiència en modelització teòrica a través de càlculs basats en teoria del funcional de densitat per a materials 2D.  
- Coneixements dels programes Quàntum Expresso i Wannier 90.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
3. Comissió avaluadora titular  
President: Eugenio Coronado Miralles, professor del Departament de Química Inorgànica.  
Vocal 1: Miguel Clemente León, professor del Departament de Química Inorgànica  
Vocal 2: Sacramento Ferrer Llusar, professora del Departament de Química Inorgànica.  
Vocal 3: Juan Modesto Clemente Juan, professor del Departament de Química Inorgànica.  
Secretària: Alicia Forment Aliaga, professora del Departament de Química Inorgànica.  
4. Comissió avaluadora suplent  
President: Enrique Orti Guillen, professor del Departament de Química Física.  
Vocal 1: Julia Pérez Prieto, professora del Departament de Química Orgànica.  
Vocal 2: Miguel de la Guardia Cirugeda, professor del Departament de Química Analítica.  
Vocal 3: María González Bejar, professora del Departament de Química Orgànica.  
Secretari: José Antonio Real Cabezos, professor del Departament de Química Inorgànica.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Ciència Molecular (ICMOL), de la Universitat de València.  
  
  
  
ANNEX VI  
Projecte: «Servicio de mantenimiento evolutivo de los sistemas administrados por el àrea de telemàtica para la movilidad de la subdirección general de gestión de la movilidad y tecnologia de la DGT. CPI-22-169».  
  
Oferta pública d'un lloc de treball de tècnic/a especialista de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a especialista de suport a la investigació.  
Grup: B.  
Complement de destinació: 17  
Complement específic: E015.  
1.2. Jornada de treball: 32 hores setmanals.  
1.3. Funcions i tasques que s'han de desenvolupar:  
- Planificació d'activitats de manteniment.  
- Desenvolupament de components JAVA per a la plataforma LINX.  
- Revisió i millora dels aplicatius.  
- Atenció a les peticions dels usuaris.  
- Realització de proves sobre nous desenvolupaments.  
- Adaptació dels sistemes existents per a la seua integració en una plataforma en el núvol.  
- Correcció d'errades en els sistemes objecte del servei.  
1.4. Objecte i període: col·laborar en l'equip responsable de manteniment evolutiu dels sistemes de gestió de trànsit de la SGGM de la DGT.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: cicle formatiu superior de la branca d'Informàtica, o titulació equivalent.  
2. Barem  
2.1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Coneixement de la plataforma LINX/INCITAR.  
- Experiència en el desenvolupament d'aplicacions WEB corporatives sobre Java EE.  
- Experiència en el desenvolupament i manteniment d'aplicacions de gestió empresarial (ERPs).  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
3. Comissió avaluadora titular  
President: Rafael Javier Martínez Dura, professor del Departament d'Informàtica.  
Vocal 1: Juan José Martínez Dura, professor del Departament d'nformàtica.  
Vocal 2: Abilio Candido Reig Escriva, professor del Departament d'Enginyeria Electrònica.  
Vocal 3: Silvia Casans Berga, professora del Departament d'Enginyeria Electrònica.  
Secretària: Inmaculada Coma Tatay, professora del Departament d'Informàtica.  
4. Comissió avaluadora suplent  
President: Ramón Vicente Cirilo Gimeno, professor del Departament d'Informàtica.  
Vocal 1: Javier Martínez Plume, professor del Departament d'Informàtica.  
Vocal 2: Jaume Segura García, professor del Departament d'Informàtica.  
Vocal 3: Asunción Edith Navarro Antón, professora del Departament d'Enginyeria Electrònica.  
Secretària: Esther de Ves Cuenca, professora del Departament d'Informàtica.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Universitari d'Investigació de Robòtica i Tecnologies de la Informació i Comunicació (IRTIC), de la Universitat de València